Bradford Washburn

Henry Bradford Washburn jr (født 7. juni 1910, død 10. januar 2007) var en amerikansk oppdager, fjellklatrer, fotograf, og kartograf. Han etablerte Boston Museum of Science, og var dets direktør fra 1939–1980, og fra 1985 til sin død fungerte han som æresdirektør. Bradford giftet seg med Barbara Polk i 1940 og de tilbragte hvetebrødsdagene i Alaska hvor de foretok den første bestigningen av Mount Bertha sammen.Washburn er spesielt kjent for sine bedrifter innen fire områder:

Han var en av de ledende amerikanske fjellklatrere fra 1920-tallet og helt til 1950-tallet Han gjorde mange førstebestigninger og fant nye ruter på mange store topper i Alaska, ofte sammen med sin kone, Barbara Washburn, som var en av pionerene blant kvinnelige fjellklatrere og den første kvinne til å nå toppen Denali (Mount McKinley).
Han var en pioner i bruk av flyfoto for å analysere fjellturer og planlegge fjellklatringsekspedisjoner. Hans tusenvis av slående svart-hvitt-bilder, de fleste av topper og isbreer i Alaska, er kjent for sin rikdom av informative detaljer. De har satt standard for fotografering for Alaskaklatrere.
Han var ansvarlig for å lage kart over ulike fjellområder, inkludert Denali, Mount Everest og Presidential Range i New Hampshire.
Hans ledelse av Boston Museum of Science.Flere av disse prestasjonene, blant annet Everest-kartet og videre arbeider med høyde og geologi i Everest, ble utført da Washburn var i  70- og årene-.


== Biografi ==
Washburn ble født den 7. juni 1910 i Cambridge i Massachusetts i en av Bostons overklassefamilier med røtter tilbake til en av passasjerne på Mayflower, eldste? William Brewster. Brewster var leder i Pilegrimskolonien, og åndelig leder av Plymouth-kolonien. Washburns far var pastor Henry Bradford Washburn, Sr., en ivrig friluftsmann, som var dekan ved Episcopal Theological School i Cambridge og Edith Buckingham Hall. Hans yngre bror var Sherwood Larned Washburn, med kallenavnet «Sherry», som var fysisk antropolog og pioner innen primatologi.
Washburn ble valgt til medlem av American Academy of Arts and Sciences i 1956. Han tok en lavere akademisk grad ved Harvard University der han var medlem av klatreklubben. Han vendte tilbake til Harvard for å ta en mastergrad i geologi og geografi i 1960.
Washburn var en ivrig pilot, og gjorde sin første solo flytur i et sjøfly på Boeing Field i Seattle i 1934. Han fikk sin privatflylisens på Roosevelt Field på Long Island senere samme år.
Washburn bega seg ut på en bemerkelsesverdig ekspedisjon i 1937 til det 5 226 meter høye Mount Lucania i Yukon. For å gjøre dette måtte han og klatrepartneren Robert Bates nå Walsh Breen på  2 670 moh. Han henvendte seg til Bob Reeve, en kjent bush pilot i Alaska, som svarte med følgende telegram til Washburn: «Anywhere you'll ride, I'll fly». Med et skiutstyrt Fairchild F-51 ble det gjort flere turer til landingsplassen på breen uten hendelser i mai, men ved en landing med Washburn og Bates i juni sank flyet ned i slaps. Washburn, Bates og Reeve arbeidet hardt i fem dager for å få flyet ut og Reeve var til slutt i stand til å få flyet i luften med alt overflødig vekt fjernet og ved hjelp av en jevn bre med et bratt fall. Washburn og Bates fortsatte til fots for å gjøre den første bestigningen av Lucania, og etter en episk nedstigning og marsj til sivilisasjonen, gikk de over 240 kilomter gjennom ødemarken til den lille byen Burwash Landing.
Washburn fikk mange utmerkelser i løpet av sin karriere, inkludert ni æresdoktorater; i 1980 fikk han Alexander Graham Bell Medal fra National Geographic Society (NGS),
han fikk også Centennial Award av National Geographic Society og King Albert Medal of Merit. Han delte to NGS-utmerkelser med sin kone Barbara, som var den første kvinne til å nå toppen av Denali. Han ble tildelt Royal Geographical Society's Cherry Kearton Medal and Award i 1988.


== Død og ettermæle ==
Washburn døde av hjertesvikt 10. januar 2007, i en alder av 96, på et aldershjem i Lexington i Massachusetts. I tillegg til sin kone, etterlot han seg en sønn, Edward, og to døtre, Dorothy og Elizabeth.


== Referanser ==


== Eksterne lenker ==
Washburn Gallery The Mount Washington Observatory's Washburn Gallery
Photographing In High Places A portfolio of ten photographs from the Alaska Range and the Yukon made between 1938 and 1978.
Bradford Washburn American Mountaineering Museum
Bradford Washburn photographic prints at Lumiere Gallery